Diari Oficial de la Generalitat Valenciana


Sumari del DOGV 6136, del 03-11-2009 (2009/12180)

RESOLUCIÓ de 2 d'octubre de 2009, de la Direcció General d'Energia, per la qual s'atorga a Endesa Gas Distribución, SA, l'autorització administrativa per a la construcció de les instal·lacions corresponents al gasoducte de gas natural denominat Antena al Verger i les seues instal·lacions auxiliars, al terme municipal del Verger, a la província d'Alacant, s'aprova el projecte-addenda d'execució i es declara en concret la seua utilitat pública. Expedient número CBREDE 2005/73/03 i CBREDE/2009/16/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12173


Data del document
:   02-10-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 2 d'octubre de 2009, de la Direcció General d'Energia, per la qual s'atorga a Endesa Gas Distribución, SA, l'autorització administrativa per a la construcció de les instal·lacions corresponents al gasoducte de gas natural denominat Antena al Verger i les seues instal·lacions auxiliars, al terme municipal del Verger, a la província d'Alacant, s'aprova el projecte-addenda d'execució i es declara en concret la seua utilitat pública. Expedient número CBREDE 2005/73/03 i CBREDE/2009/16/03. [2009/12717]  
Vist l'expedient amb referència CBREDE 2005/73/03 incoat pel Servici Territorial d'Energia d'Alacant, a instància de Gas Alicante, SA, actualment Endesa Gas Distribución, SA, amb domicili als efectes de notificacions al c/ Nou, 1, 03320 Elda, relatiu a la sol·licitud de 6 de febrer de 2006, sobre l'autorització administrativa per a la construcció de les instal·lacions corresponents al gasoducte de gas natural denominat Antena al Verger i les seues instal·lacions auxiliars, als termes municipals del Verger, Ondara, els Poblets i Dénia, província d'Alacant, s'aprove el projecte d'execució i es declare en concret la seua utilitat pública.   
S'adjunta exemplar del projecte tècnic d'execució firmat per tècnic competent i visat pel col·legi professional corresponent en data 10 de gener de 2006.  
Vist que s'ha realitzat la informació pública a què fa referència la Llei 34/1998, de 7 d'octubre, del Sector d'Hidrocarburs, el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i a allò que s'ha preceptuat en el Decret 162/90, de 15 d'octubre, sobre Impacte Ambiental, per mitjà d'anuncis en el Butlletí Oficial de la Província d'Alacant de 26 d'abril de 2006, en el Diari Oficial de la Comunitat Valenciana del 27 d'abril de 2006, i en els diaris de premsa El Mundo i La Verdad del dia 20 d'abril de 2006, així com en el tauler d'anuncis dels ajuntaments afectats pel projecte.  
Vist que de conformitat amb la sol·licitud efectuada i segons el que establix el Reial Decret 1434/2002, s'ha remés als ajuntaments afectats pel traçat, així com a la resta de les administracions públiques, organismes i, si és el cas, empreses de servicis públics o d'interés general afectats separata del projecte presentat, en què sol·licita informe que done conformitat o oposició a l'autorització sol·licitada.  
Els informes remesos i que consten en l'expedient, es van traslladar a l'empresa peticionària, i van ser degudament contestats per esta.  
Vist que amb data 13 de març de 2007, la secretària autonòmica de Territori i Medi Ambient de la Conselleria de Territori i Habitatge va dictar declaració d'impacte ambiental, i va estimar acceptable el projecte, només als efectes ambientals, i sense perjuí de l'obtenció prèvia de les autoritzacions que se li apliquen sempre que este es desenvolupe d'acord amb les previsions de l'estudi d'impacte ambiental i les condicions i modificacions establides en esta.  
Vist l'expedient amb referència CBREDE 2009/16/03 incoat pel Servici Territorial d'Energia d'Alacant, a instància d'Endesa Gas Distribución, SA, per mitjà del qual manifesta que d'acord amb l'Ajuntament del Verger i com a conseqüència que un tram de la carretera N-332 ha sigut transferit pel Ministeri de Foment a l'Ajuntament, s'ha apreciat la conveniència d'utilitzar este vial per a la instal·lació de l'Antena al referit municipi, i presenta a este efecte projecte-addenda en substitució de l'anterior projecte d'execució, per a la construcció de les instal·lacions corresponents al gasoducte de gas natural denominat Antena al Verger i les seues instal·lacions auxiliars, al terme municipal del Verger, província d'Alacant, exemplar firmat per tècnic competent i visat pel col·legi professional corresponent en data 6 de maig de 2009.  
Se sol·licita per mitjà del referit escrit, per Endesa Gas Distribución, SA, l'autorització administrativa, l'aprovació del projecte-addenda d'execució presentat i declaració en concret de la seua utilitat pública.   
Atés que el projecte-addenda d'execució presentat substituïx a la totalitat del traçat de l'Antena al Verger contingut en el projecte tècnic d'execució de data de visat 10 de gener de 2006, i que la sol·licitud manté idèntica pretensió a la inicialment plantejada en l'expedient CBREDE/2005/73/03, és per això que procedix deixar sense efecte el referit expedient, així com les afectacions de les finques de la relació dels béns i dels drets afectats del projecte d'execució inicialment presentat, abans referit, i que en el seu dia va ser sotmés a informació pública.  
Vist que realitzada la informació pública del projecte-addenda d'execució presentat, a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant de 7 de juliol de 2009, en el Diari Oficial de la Comunitat Valenciana del 3 de juliol de 2009 i en els diaris de premsa ABC i Las Províncies del dia 6 de juliol de 2009, així com en el tauler d'anuncis de l'Ajuntament del Verger, únic afectat pel nou traçat del projecte-addenda presentat, sense que figure en l'expedient la presentació d'al·legacions a la referida sol·licitud.  
Vist que de conformitat amb el que establix el Reial Decret 1434/2002, es va remetre separata del projecte-addenda presentat a l'Ajuntament del Verger, únic afectat, que conté les característiques generals de la instal·lació projectada, als efectes d'establir les condicions tècniques oportunes, així com informe sobre l'adaptació del projecte al planejament urbanístic, segons allò que s'ha previst en l'article 75 de la Llei 16/2003, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.  
No figura en l'expedient la remissió de l'informe sol·licitat, a pesar de la reiteració realitzada pel Servici Territorial d'Energia d'Alacant.  
Vist que de conformitat amb el que establixen els articles 80 i 98 del referit Reial Decret 1434/2002 es va remetre separata del projecte-addenda, que conté les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats. D'acord amb la documentació que es troba en l'expedient, concretament a:  
- Iberdrola Distribución Eléctrica, SAU, sense que figure en l'expedient contestació a este efecte, a pesar de la reiteració efectuada pel Servici Territorial.  
- Telefónica de España, SA, manifesta no tindre prou informació i detall dels paral·lelisme o possibles creuaments amb les seues línies, i ha contestat Endesa Gas Distribución, SA, i ha assenyalat que facilitarà les dades requerides a l'empresa Telefónica i que el projecte-addenda s'executarà de conformitat amb les condicions tècniques que esta determine.  
Vist que consta en l'expedient informe de 5 de maig de 2009 del Servici d'Avaluació d'Impacte Ambiental de la Conselleria de Medi Ambient, Aigua, Urbanisme i Habitatge relatiu al canvi de traçat de l'antena per a subministrament de gas al Verger, en el qual manifesta que el canvi de traçat proposat no es troba dins dels supòsits previstos en la vigent legislació d'impacte ambiental i que s'ha sol·licitat informe l'Àrea d'Espais Naturals sobre l'afectació a l'àrea d'amortiguació d'impactes de la marjal de Pego-Oliva, i consta en l'expedient l'informe referit en el qual manifesta que el projecte-addenda és compatible amb el Pla d'Ordenació de Recursos Naturals de la marjal Pego-Oliva.  
Vist que Endesa Gas Distribución, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte-addenda presentat, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.  
Vist que el projecte-addenda presenta un traçat plenament concretat, té entre la seua documentació els plans pertinents a escala adequada, estan prou detallats i contenen una relació concreta i individualitzada dels béns i dels drets afectats.  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement esta.  
Atés que el projecte-addenda reunix una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Atés que en la tramitació dels expedients s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés que hi ha entre la totalitat de les sol·licituds presentades per a la construcció de les instal·lacions corresponents al gasoducte de gas natural denominat Antena al Verger, íntima connexió als efectes de la seua resolució, es procedix a l'acumulació, de conformitat amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb què guarde identitat substancial o íntima connexió.  
Atés que la dita instal·lació sol·licitada per Endesa Gas Distribución, SA, es troba en el projecte de gasificació Antena al Verger, al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar l'autorització administrativa a l'empresa Endesa Gas Distribución, SA, per a la construcció de les instal·lacions corresponents al gasoducte de gas natural denominat Antena al Verger i les seues instal·lacions auxiliars, al terme municipal del Verger, província d'Alacant (CBREDE/2009/16/03) i deixar sense efecte l'expedient CBREDE/2005/73/03.  
Esta autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de 4.488,32 euros, import del dos per cent del pressupost de les instal·lacions afectades que figuren en esta resolució, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.  
2. La companyia Endesa Gas Distribución, SA complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
5. Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
6. Esta autorització s'atorga sense perjuí de tercers i deixa fora de perill els drets particulars.  
7. Serà causa de revocació d'esta autorització:  
- L'incompliment de la constitució del depòsit de garantia en el termini i en la forma assenyalat en estes condicions.  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte-addenda d'execució del gasoducte denominat Antena al Verger, firmat per tècnic competent i visat pel col·legi professional corresponent en data 6 de maig de 2009, les característiques principals del qual es mencionen a continuació i sotmetre'l a les condicions que igualment s'indiquen:  
- Tipus de gas: gas natural  
- Punt de connexió: posició 00 del gasoducte de transport secundari Marina Alta Fase I situada al terme municipal del Verger, a una pressió d'eixida màxima de servici regulable entre 16 i 4 bar (APA)(1).  
- Traçat: des de la posició mencionada i en direcció paral·lela al gasoducte gira a l'esquerra fins a la carretera N-332, que recorre en la mitjana, per a finalitzar en la rotonda d'eixida de les carreteres CV-273 i CV-700, on s'ubicarà l'armari de regulació i mesura.  
- Armari de regulació i mesura (ARM). Amb rang de pressió APA/MPA(1), de pressió d'entrada màxima a 16 bar i d'eixida regulable entre 0,4 i 0,1 bar, i el cabal nominal és de 2 x 3.000 m³(n)/h, amb destí a l'alimentació de la xarxa de distribució al municipi del Verger.  
- Canonades: en tot el seu traçat i a la pressió APA(1) és d'acer al carboni de diàmetre 4'', especificació API 5L, qualitat grau B, amb revestiment exterior mínim de grossària 4,0 mm, i la longitud total és de 1.559 m.  
En condicions normals d'estesa de la conducció, la profunditat mínima és d'un metre sobre la seua generatriu superior.  
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 2,00 m, com a mínim i per al cas d'encreuaments amb ferrocarrils, la profunditat mínima serà de 2,50 m.  
- Instal·lacions auxiliars: vàlvules de seccionament i derivació, vàlvules de tall tipus bola o esfera i protecció catòdica, per mitjà de la instal·lació d'ànodes de sacrifici de magnesi, amb caixes de presa de potencial de sulfat de coure.  
- Pressupost: 224.416,01 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte-addenda presentat, amb les variacions que si és el cas se sol·liciten i autoritzen.  
2. El titular de l'esmentada instal·lació donarà compte de l'acabament de les obres al Servici Territorial d'Alacant, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial corresponent.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient oportú previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
6. El termini d'execució de les obres serà de 6 mesos a partir de l'ocupació real de les finques afectades. No obstant això, amb anterioritat a la finalització del dit termini, Endesa Gas Distribución, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Tercer  
Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
Quart  
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Relació concreta i individualitzada dels béns i dels drets afectats del projecte-addenda d'execució   
del gasoducte de gas natural denominat Antena al Verger (Alacant)  
  
Instal·lacions auxiliars  
  
Abreviatures utilitzades: Serv. m = servitud metres lineals; Serv. m² = servitud metres quadrats; OT m² = ocupació temporal metres quadrats;   
Exp. m² = expropiació metres quadrats; PO = posició  
\* \* \* \* \* \* \* \* \* \* \* \* \*  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P = 16 bar  
MPA: 0,05 bar < P = 0,4 bar  
València, 2 d'octubre de 2009.- El director general d'Energia: Antonio Cejalvo Lapeña.  
Relación concreta e individualizada de bienes y derechos afectados del Proyecto-Addenda de ejecución del gasoducto de gas natural denominado Antena a El Verger (Alicante)  
  
Instalaciones auxiliares  
  
Abreviaturas utilizadas: Serv. m.l.=Servidumbre metros lineales; Serv. m²= Servidumbre metros cuadrados; O.T. m² = Ocupación temporal metros cuadrados;   
Exp. m² = Expropiación metros cuadrados; PO = Posición